OzLabs/hebrew-wiki-articles huggingface dataset:
שבע אקטואלי

שבע אקטואלי הייתה תוכנית אקטואליה על ענייני היום של חטיבת החדשות "כאן", אשר שודרה בערוץ כאן 11 בימי חול בשעות 19:00–19:56. התוכנית היוותה משדר חדשותי מקדים לחדשות הערב.

מ-15 במאי עד 10 באוקטובר 2017 התוכנית הופקה בידי אולפני הרצליה במסגרת הסכם למיקור חוץ. הנחו אותה בהגשה זוגית יועז הנדל ומיכל רבינוביץ', לאחר תקופה קצרה של שידור משותף עברה רבינוביץ להנחות את מהדורת "חדשות השבת" בערוץ, והנדל פרש מהגשת שידור התוכנית. לאחר מכן התוכנית הוגשה בידי אמיר בר שלום, שלפני כן כיהן ככתב המדיני בתאגיד השידור, והתוכנית הופקה באולפני תאגיד השידור הישראלי. 

ב-27 בדצמבר שודרה התוכנית האחרונה. בשעת השידור של התוכנית משודרת כיום תוכנית האקטואליה ״שבע עם איילה חסון״.

== קישורים חיצוניים ==
* [http://www.kan.org.il/program/?catId=1071 שבע אקטואלי], באתר כאן

קטגוריה:תוכניות טלוויזיה ישראליות
קטגוריה:תוכניות חדשות ואקטואליה
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:כאן 11: תוכניות וסדרות
קטגוריה:תוכניות שצולמו באולפני הרצליה
Malibu (שיר של מיילי סיירוס)

Malibu (בעברית: מאליבו) הוא שיר של הזמרת האמריקאית מיילי סיירוס.

השיר נכתב על ידי סיירוס והמפיק שלה, אורן יואל. הוא יצא לאור ב־11 במאי 2017 על ידי תקליטי RCA בתור הסינגל המוביל באלבום האולפן השישי של סיירוס, Younger Now.

== רקע ==
לאחר שחרורו של אלבום האולפן החמישי של סיירוס, "Miley Cyrus & Her Dead Petz", הזמרת המשיכה לעבוד על אלבום האולפן השישי שלה. באוקטובר 2016 סיירוס הודיעה שהתארסה מחדש לשחקן האוסטרלי ליאם המסוורת', איתו הייתה במערכת יחסים לסירוגין מאז שנת 2010. באחד הראיונות של סיירוס למגזין בילבורד, היא אמרה שכתבה את השיר במכונית כשהייתה בדרך ליומה הראשון כמנטורית בתוכנית The Voice.<ref></ref>

השיר הוכרז לראשונה בכתבת שער למגזין "בילבורד" במאי 2017, שם הודיעה סיירוס כי השיר, שיהיה הסינגל הראשי מאלבום האולפן השישי שלה, שיצא מאוחר יותר תחת השם Younger Now, והוא ישוחרר ב-11 במאי 2017. בעוד ששמו מתייחס לעיר מאליבו בקליפורניה, השיר דן בעיקר במערכת היחסים שלה עם המסוורת'.<ref></ref>

השיר הופק על ידי אורן יואל, שאיתו סיירוס עבדה גם על אלבומיה הקודמים.

עטיפת הסינגל נחשפה ב־10 במאי 2017. בתמונה רואים את סיירוס שוכבת על הדשא בחצר האחורית של ביתה, עם טבעת אירוסין על ידה השמאלית. התמונה צולמה על ידי ארוסה של סיירוס, המסוורת'.

== קידום והופעות ==
סיירוס הופיעה עם השיר לראשונה ב-13 במאי 2017 ב־Wango Tango. היא הופיעה גם בטקס פרסי בילבורד ובגמר התוכנית The Voice. את הופעתה ב-The Voice הקדישה סיירוס לאריאנה גרנדה ולקורבנות הפיגוע במנצ'סטר ארנה שקרה יומיים לפני כן.<ref></ref>

== וידאו קליפ ==
הווידאו קליפ של השיר בוים על ידי סיירוס ודיאן מרטל, והועלה לערוץ ה־YouTube הרשמי של הזמרת ב־11 במאי 2017.

בקליפ ניתן לראות את סיירוס מקפצת בשמחה בחוף הים, נרגעת לצד המפלים ומשחקת עם כלב בדשא.

הקליפ גרף מעל ל־14 מיליון צפיות ב־24 השעות הראשונות לאחר פרסומו, ומעל ל־50 מיליון צפיות בשבוע הראשון.

ב-1 ביוני עבר הקליפ את רף ה-100 מיליון צפיות ביוטיוב וזכה בתואר "Vevo Certified" רק לאחר 21 ימים לצאתו.

== מיקומי שיא ==

== תארים ומכירות ==
{| class="wikitable sortable"
!מדינה
!תואר
!עותקים
|-
! (IFPI Austria)
|20x20 פיקסליםזהב
|15,000
|-
! (ARIA)
|20x20 פיקסלים פלטינה x3
|210,000
|-
! (RIAA)
|20x20 פיקסלים פלטינה x2
|2,000,000
|-
! (FIMI)
|20x20 פיקסליםפלטינה
|50,000
|-
! (BEA)
|20x20 פיקסליםזהב
|15,000
|-
! (BPI)
|20x20 פיקסליםפלטינה
|600,000
|-
! (BVMI)
|20x20 פיקסליםזהב
|200,000
|-
! (IFPI Denmark)
|20x20 פיקסליםפלטינה
|90,000
|-
! (AMPROFON)
|20x20 פיקסלים פלטינה x2
|120,000
|-
! (IFPI Norway)
|20x20 פיקסליםפלטינה
|60,000
|-
! (RMNZ)
|20x20 פיקסליםזהב
|15,000
|-
! (ZPAV)
|20x20 פיקסליםפלטינה
|20,000
|-
! (AFP)
|20x20 פיקסליםזהב
|5,000
|-
! (Music Canada)
|20x20 פיקסלים פלטינה x3
|240,000
|-
! (GLF)
|20x20 פיקסליםזהב
| rowspan="2" |20,000
|-
! (IFPI Switzerland)
|20x20 פיקסליםפלטינה
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי מיילי סיירוס
קטגוריה:שירים באנגלית
קטגוריה:שירים שנכתבו על ידי מיילי סיירוס
קטגוריה:שירים שהופקו על ידי מיילי סיירוס
קטגוריה:וידאו קליפים שבוימו על ידי דיאן מרטל
קטגוריה:שירים על קליפורניה
קטגוריה:שירי פופ רוק אמריקאיים
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:שירי פלטינה כפולה בארצות הברית
קטגוריה:שירי פלטינה משולשת בברזיל
קטגוריה:סינגלים בהוצאת RCA רקורדס
Give It Up to Me

Give It Up to Me (בעברית: תוותר על זה בשבילי) הוא שיר של הזמרת הקולומביאנית שאקירה, מאלבום האולפן השמיני שלה, She Wolf. השיר יצא לאור ב-19 באוקטובר 2009, כסינגל השלישי מן האלבום. עם יציאתו, השיר קיבל ביקורות חיוביות מרוב מבקרי המוזיקה, אשר העריכו את ההפקה ואת שיתוף הפעולה עם ליל ויין וטימבלנד. השיר הגיע למקום ה-29 במצעד הבילבורד הוט 100 שבארצות הברית, ומאוחר יותר קיבל את תואר ה"זהב" על ידי תעשיית ההקלטות של אמריקה (RIAA) כאשר מכר למעלה מחצי מיליון עותקים ברחבי המדינה. השיר הוא בין השירים המצליחים ביותר של הזמרת בארצות הברית. בנוסף השיר השיג הצלחה בינונית במקומות רבים ביניהם: אוסטרליה, קנדה ואירופה. הווידאו קליפ של השיר צולם על ידי סופי מולר ויצא לאור ב-17 בנובמבר 2009. השיר נכתב על ידי שאקירה, טימותי מוסלי, דואין קרטר ורבים אחרים.

== וידאו קליפ ==
הווידאו קליפ של השיר צולם על ידי סופי מולר. ב-13 בנובמבר 2009, אנשים סיפקו מבטים ראשוניים על כל מה שנוגע לפרויקט הזה, ובמיוחד בכל הנוגע לשיר עצמו. הווידאו קליפ המלא הועלה לראשונה ב-17 בנובמבר, לערוץ ה-Vevo של הזמרת.

במהלך הקליפ, ניתן לראות סצנות של שאקירה וליל ויין אשר מתמזגות בכוריאוגרפיה. ג'יימס מונטגומרי מ-MTV News ציין כי הוא רואה דמיון רב עם הווידאו קליפ הזה לבין "(Single Ladies (Put a Ring on It" של הזמרת האמריקאית ביונסה נואלס, כאשר ניתן להבחין זאת על ידי הדגשת הלבוש, הכוריאוגרפיה, וסגנון הריקוד.

== מיקומי שיא ==
השיר הצליח להיכנס לשלושה מצעדים, והוא בין השירים הכי פחות מוצלחים של הזמרת מבחינת המצעדים.

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|זהב
|500,000
|-
! colspan="3" |סיכום
|-
!בכל העולם
|
|1,000,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
! rowspan="2" |ארצות הברית
|19 באוקטובר 2009
|רדיו עולמי ומיינסטרים
| rowspan="2" |אפיק
|
|-
|26 באוקטובר 2009
|הורדה דיגיטלית
|
|-
!אוסטרליה
|29 בינואר 2010
|תקליטור
|סוני מיוזיק
|
|}

== קישורים חיצוניים ==

==הערות שוליים==

קטגוריה:שירי שאקירה
קטגוריה:שירי ליל ויין
קטגוריה:שירים באנגלית
קטגוריה:שירים שנכתבו על ידי אמנדה גוסט
קטגוריה:שירים שנכתבו על ידי טימבלנד
קטגוריה:שירים שנכתבו על ידי שאקירה
קטגוריה:וידאו קליפים שבוימו על ידי סופי מולר
קטגוריה:שירים על מיניות
קטגוריה:שירי היפ הופ
קטגוריה:שירי סינת'-פופ
Did It Again

Did It Again (בעברית: עשיתי זאת שוב) הוא שיר של הזמרת הקולומביאנית שאקירה, מאלבום האולפן השמיני שלה, She Wolf. השיר יצא לאור ב-16 באוקטובר 2009, כסינגל השני מן האלבום. השיר הוא שיר אלקטרופופ עם אלמנטים של סמבה. באופן מילולי, השיר מפרט את מעורבותה של שאקירה בפרשת נישואים של גבר, שמובילה לה הרגשה של אשמה ופגיעה כאשר עשתה משהו שפגע בקשר כצפוי, ולכן קוראים לשיר "עשיתי זאת שוב" ככל הנראה מטעות חוזרת שבאה מצידה של שאקירה. עם הוצאתו השיר התקבל היטב על ידי מבקרי המוזיקה, כאשר רבים מהם החמיאו על התוכן הלירי שבתוכו. מבחינה מסחרית, השיר השיג הצלחה מתונה כאשר מכר למעלה מ-20,000 עותקים בספרד. השיר נכנס למצעדים המובילים בעולם, ביניהם ספרד, שם קיבל תואר "זהב", איטליה ובריטניה.

== וידאו קליפ ==
הווידאו קליפ של השיר צולם בספטמבר 2009. את הקליפ ביימה סופי מולר, שעבדה בעבר עם שאקירה בקליפ, של "Hips Don't Lie". שאקירה הביאה אזכורים לציוריו של הצייר הבריטי לורנס אלמה-טדמה, שפירט סצנות של נשים בחדרי אמבטיה טורקיים. לאחר ששאקירה הוכנסה לצורת ריקודים איסלנדית עכשווית על ידי החברה, היא ומולר גייסו את הכוריאוגרפית האיסלנדית קתרין הול, שתעשה את הכוריגאורפיה ואת סדרות הריקודים בווידאו קליפ.

כששאלו מהי ההשראה אשר עומדת מאחורי הקליפ של השיר, שאקירה אמרה שהיא ומולר "הביאו את כל היצירות האלה - נשים מרוקאיות מסובבות ומפנות את ראשן, ואת השירה מהציורים של אלמה - טדמה, וגם את הריקוד האיסלנדי העכשווי מכיוון שאנחנו מערבבים את כל החלקים האלה יחד עבור הווידאו".

== מיקומי שיא ==
השיר נחל הצלחה נאה ברחבי העולם במצעדים, כאשר במקסיקו, בלגיה ומצעד שירי הדאנס קלאב שבארצות הברית, נכנס לשלישייה הפותחת.

== נתוני מכירות ==
{| class="wikitable"
!מקום
!תארים
!מכירות
|-
!מקסיקו (AMPROFON)
|זהב
|30,000
|-
!ספרד (PROMUSICAE)
|זהב
|20,000
|-
! colspan="3" |סיכום
|-
!בכל העולם
|
|360,000
|}

== קישורים חיצוניים ==

==הערות שוליים==

קטגוריה:שירי שאקירה
קטגוריה:שירים באנגלית
קטגוריה:שירים בספרדית
קטגוריה:שירים שנכתבו על ידי חורחה דרקסלר
קטגוריה:שירים שנכתבו על ידי פארל ויליאמס
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:וידאו קליפים שבוימו על ידי סופי מולר
קטגוריה:שירים על בגידה: זוגיות
אידו (ראש גולת כספיא)

אִדּוֹ היה ראש הגולה של עם ישראל והנתינים בעיר בשם כספיא בקרבת נהר אהוא, בתקופת שיבת ציון. הוא נזכר ב.

במהלך עלייתו לארץ, ראה עזרא שבין העולים יש מחסור בלוויים הדרושים לצורך שיקום עבודת המקדש. עזרא שלח משלחת לכספיא, לבקש את עזרתו של אידו, בבקשה שישלח לו לוויים שיעלו עמו ארצה. אידו שלח אל עזרא שמונה עשר לויים מבני מחלי, עשרים מבני מררי ו-220 נתינים (שהיו צאצאיהם של שבעת עמי כנען, שדוד המלך הקצה לעובדים תחת הלווים, ע"פ חז"ל מדובר בצאצאי הגבעונים) שיהיו למשרתים במקדש.

==הערות שוליים==

קטגוריה:אישים בספר עזרא
קטגוריה:יהודי תקופת בית שני
קטגוריה:יהודי המאה החמישית לפנה"ס
קטגוריה:שיבת ציון
Sqlmap

Sqlmap (מבטאים: "אס קיו אל מאפ") היא תוכנת קוד פתוח, המשמשת לאיתור וניצול פגיעויות במסדי נתונים ומציגה אפשרויות להזרקת קוד זדוני אליהן. מופעלת דרך שורת הפקודה וזמינה להורדה עבור מערכות הפעלה שונות: הפצות לינוקס, חלונות ומערכות הפעלה MAC OS.

בנוסף למיפוי ולאיתור הפגיעויות, מאפשרת התוכנה גישה אל מסד הנתונים, עריכה ומחיקת נתונים וצפייה בנתונים המופיעים בטבלאות כגון: משתמשים, סיסמאות, גיבובים, מספרי טלפונים, כתובות דואר אלקטרוני, כרטיסי אשראי ועוד מידע חסוי ורגיש. 

ל-Sqlmap תמיכה ב-DBMS,MySQL, Oracle, PostgreSQL, Microsoft SQL Server, Microsoft Access, IBM DB2, SQLite, Firebird ו-SAP MaxDB. 

וכן תמיכה מלאה בכל טכניקות ההזרקה: Boolean, Error, Stuck, Time, Union.

==פקודות בסיסיות==
השימוש הסטנדרטי בתוכנה, בסביבת יוניקס, יתבצע כדלקמן:

<syntaxhighlight lang="text">
sqlmap -u "http://172.16.0.0/files/file.php?id=1"
</syntaxhighlight>

* ניתן לשלב ערכים נוספים:
* dbs--: יציג את מסדי הנתונים.
* tables--: יציג טבלאות במסד הנתונים.
* columns--: יציג עמודות במסד הנתונים.
* sqlmap -h: תפריט העזרה של כלי זה.

==קישורים חיצוניים==
* 

* [https://github.com/sqlmapproject/sqlmap עמוד הפיתוח] באתר גיטהאב - Github. 

קטגוריה:תוכנה חופשית
קטגוריה:תוכנות אבטחת מחשבים
סילבי גולאר

סילבי גולאר (בצרפתית: Sylvie Goulard; נולדה במרסיי ב-6 בדצמבר 1964) היא פוליטיקאית צרפתייה, נשואה ואם ל-3 ילדים, התומכת באיחוד האירופי ובנאט"ו ומחזיקה בעמדות ניציות נגד משטרו של ולדימיר פוטין. גולאר כיהנה כשרת ההגנה והכוחות המזוינים של צרפת ממאי 2017 ועד 20 ביוני באותה שנה, במסגרת ממשלתו של אדואר פיליפ, תחת הנשיא עמנואל מקרון. היא התפטרה מהממשלה עקב חקירת סיעתה הפרלמנטרית באיחוד האירופי בחשד למימון פסול של עוזרים על חשבון הפרלמנט, לצד מנהיג מפלגתה שכיהן כשר המשפטים, פרנסואה ביירו. לפני כן הייתה חברת הפרלמנט האירופי במסגרת מפלגת מרכז ופרו-אירופית מתונה, וב-2016 הצטרפה למפלגתו של מקרון, קדימה! (En Marche!). היא האישה השנייה לכהן כשרת ההגנה הצרפתית, לאחר מישל אליו-מארי. ירשה אותה בתפקיד פלורנס פרלי, מהמפלגה הסוציאליסטית.

== קישורים חיצוניים ==

* 

קטגוריה:פוליטיקאיות צרפתיות
קטגוריה:חברי הפרלמנט האירופי מטעם צרפת
קטגוריה:שרות הגנה צרפתיות
קטגוריה:צרפתיות שנולדו ב-1964
אלכסנדרה אנדרסן

אלכסנדרה אנדרסן (בנורווגית: Alexandra Gamlemshaug Andresen; נולדה ב-23 ביולי 1996) הייתה המיליארדרית הצעירה ביותר בעולם (נכון לשנת 2021 היא המיליארדרית השנייה בצעירותה). בשנת 2020 הוערך הונה בכ-1.1 מיליארד דולר.

==ביוגרפיה==

אנדרסן היא נצר למשפחה שהתפרסמה בנורווגיה, לאחר שאחד מאבותיה, יוהאן הנריק אנדרסן, ייסד בשנת 1849 את מותג הסיגריות המוביל במדינה. יוהאן אנדרסן הקים את חברת Ferd , שמשמעות שמה בנורווגית הוא "מסע", באמצעותה רכש את מפעל הטבק J.L. Tiedemanns. יצרנית הסיגריות שהקים נעשתה למובילה בנורווגיה במשך יותר מ-150 שנה.

בשנת 2005 מכרה המשפחה את המניות שלה ל"סקנדינביק טובאקסקומפני" מסיבות מוסריות. אביה של אלכסנדרה אנדרסן השקיע את הסכום שקיבל, קרוב ל-500 מיליון דולר, ובשנת 2007 קיבלה מאביה 42.2% מהמניות של חברת ההחזקות שלו. אחותה הגדולה, כריסטינה, קיבלה סכום זהה. האחיות אנדרסן התפרסמו למרות זאת רק בשנת 2016, משום שרשויות המס בנורווגיה פרסמו רק אז את החזרי המס של צעירים מעל גיל 17.

אנדרסן למדה בפנימייה בבריטניה ונכון לשנת 2017 מתגוררת בגרמניה, שם היא עוסקת ברכיבה אמנותית על סוסים באופן מקצועי. היא זכתה בכמה תחרויות רכיבה אמנותית ודגמנה בעבור חברת ביגוד לרוכבים בשם KingsLand.

אף על פי שגדלה עם מודעות להונה, אנדרסן חוסכת את רוב כספה ובשנות נעוריה החזיקה רק במכוניות יד שנייה.

==הערות שוליים==

קטגוריה:נשות עסקים
קטגוריה:מיליארדרים אירופאים
קטגוריה:ספורטאיות נורווגיות
קטגוריה:דוגמניות נורווגיות
קטגוריה:מיליארדריות
קטגוריה:נורווגיות שנולדו ב-1996
קטגוריה:נורווגים שנולדו ב-1996
דייגו דמה

דייגו דמה (בגרמנית: Diego Demme, נולד ב-21 בנובמבר 1991 בהרפורד שבגרמניה) הוא כדורגלן גרמני ממוצא איטלקי המשחק בהרטה ברלין מהבונדסליגה 2 בעמדת הקשר אחורי.

==קריירת מועדונים==
דמה גדל בנוער של ארמיניה בילפלד, ובשנת 2010 החל לשחק בקבוצה הבוגרת, ששיחקה אז בבונדסליגה השנייה. בעונת הבכורה שלו, 2010/11, בה ערך 10 הופעות ליגה, נשר דמה עם הקבוצה לליגה הגרמנית השלישית. את עונת 2011/12 פתח דמה בארמיניה בילפלד, והפך לשחקן הרכב קבוע. בפגרת החורף של העונה עבר לפאדרבורן 07, ששיחקה אז בבונדסליגה השנייה. דמה השתלב בקבוצה במהרה, וסייע לה לסיים את העונה במקום החמישי. בעונת 2012/13 דמה ערך 29 הופעות ליגה וסיים עם פאדרבורן במקום ה-12 בבונדסליגה השנייה. בעונת 2013/14 דמה המשיך להציג יכולת גבוהה בפאדרבורן, אך עזב את הקבוצה במחצית העונה, על מנת להשתלב בר.ב. לייפציג, מועדון שנבנה באותם ימים עם שאיפות גבוהות להגיע לצמרת הכדורגל הגרמני. דמה השתלב היטב בלייפציג, והעפיל עם המועדון בתום עונת 2013/14 לבונדסליגה השנייה, וגם פאדרבורן זכתה להעפיל לבונדסליגה בסיום העונה, כך שדמה בעצם סייע לשתי קבוצות לעלות ליגה באותה עונה.

בעונת 2014/15 דמה ערך 30 הופעות ליגה במדי ר.ב. לייפציג, אך כשל להעפיל עם הקבוצה לבונדסליגה. בעונת 2015/16 דמה השיג עם ר.ב. לייפציג העפלה היסטורית לבונדסליגה, כשהוא שיתף פעולה בקישור של הקבוצה עם אמיל פורסברג ודומיניק קייזר. בעונת 2016/17 היה דמה שותף לעונה טובה מאוד של ר.ב. לייפציג שסיימה במקום השני בבונדסליגה כבר בעונת הבכורה שלה, כשהוא מציג יכולת יציבה בקישור ושיתוף פעולה עם פורסברג ונאבי קייטה.

ב-11 בינואר 2020 חתם דמה בנאפולי.

ב-6 ביולי 2024 חתם דמה בהרטה ברלין לשנתיים.

==קריירה בינלאומית==
דמה זומן לסגל נבחרת גרמניה לגביע הקונפדרציות 2017 על ידי המאמן יואכים לב, בזכות יכולתו הטובה במדי ר.ב. לייפציג. את הופעת הבכורה במדים הלאומיים ערך דמה ביוני 2017, בניצחון 0–7 על נבחרת סן מרינו במסגרת מוקדמות מונדיאל 2018. דמה נכנס כמחליף במשחק זה בדקה ה-75 במקום יוליאן דראקסלר. לאחר מכן נפצע דמה באימון, ונופה מהסגל לגביע הקונפדרציות.

== קישורים חיצוניים ==

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני ארמיניה בילפלד
קטגוריה:כדורגלני פאדרבורן 07
קטגוריה:כדורגלני ר.ב. לייפציג
קטגוריה:כדורגלני נאפולי
קטגוריה:כדורגלני הרטה ברלין
קטגוריה:כדורגלני נבחרת גרמניה
קטגוריה:ספורטאים גרמנים באיטליה
קטגוריה:גרמנים שנולדו ב-1991
קרם דמירביי

קרם דמרביי (בטורקית: Kerem Demirbay, נולד ב-3 ביולי 1993 בהרטן שבגרמניה) הוא כדורגלן גרמני ממוצא טורקי המשחק בגלאטסראיי בעמדת הקשר ההתקפי.

==קריירת מועדונים==
דמרביי שיחק שנים רבות כילד בשאלקה 04, ואחר כך שיחק גם בוטנשייד 09 ובבורוסיה דורטמונד, שם החל לשחק בקבוצת המילואים בשנת 2012. דמרביי הציג יכולת טובה בקבוצת המילואים אך לא קיבל הזדמנות בקבוצה הבכירה של בורוסיה דורטמונד. בפגרת החורף של עונת 2013/14 עבר דמרביי להמבורג בהעברה חופשית, וערך את הופעת הבכורה שלו בקבוצה בהפסד 1–3 לוולפסבורג באפריל 2014. דמרביי לא הצליח להשתלב בהמבורג וסבל מפציעות רבות, ולמעשה ערך שלוש הופעות בלבד בקבוצה הבכירה של המועדון, לה היה שייך במשך שלוש עונות, והופיע עוד מספר פעמים בקבוצת המילואים. בעונת 2014/15 הושאל דמרביי מהמבורג לעונה אחת בקייזרסלאוטרן, ששיחקה אז בבונדסליגה השנייה. דמרביי הפך מיד לשחקן הרכב קבוע, וסיים עם הקבוצה במקום הרביעי, מרחק שתי נקודות מהמקום השלישי שמוביל למבחני העלייה לבונדסליגה. עם תום עונת ההשאלה חזר דמרביי להמבורג, ושיחק בקבוצה במשחקי ההכנה בקיץ, אך הושאל שוב בקיץ 2015, והפעם לפורטונה דיסלדורף, גם היא מהבונדסליגה השנייה. בעונת 2015/16 התמודדו דמרביי ופורטונה דיסלדורף במאבקי תחתית, אך דמרביי נהנה מעונת שיא אישית, בה הבקיע עשרה שערי ליגה ב-25 הופעות.

בקיץ 2016, עם תום תקופת ההשאלה בפורטונה דיסלדורף וסיום חוזהו בהמבורג, עבר דמרביי להופנהיים, שם חתם על חוזה עד ליוני 2019. דמרביי הציג יכולת טובה מאוד בעונת 2016/17, והבקיע מספר שערים, כשהוא משתף פעולה בהתקפת הקבוצה עם אדם סאלאי, אנדריי קרמאריץ' וסנדרו וגנר, ומסיים את העונה בצמרת הבונדסליגה. הצלחתו של דמרביי הקנתה לו זימון לנבחרת גרמניה. בתאריך 24 במאי 2019, חתם דמרביי על חוזה בשורות באייר לברקוזן עד שנת 2024.

ב-1 באוגוסט 2023 חתם בגלאטסראיי.

==קריירה בינלאומית==
דמרביי, שמוצאו טורקי, בחר כנער לייצג את טורקיה, על אף שלא היה ברשותו דרכון טורקי. במרץ 2015 זומן דמרביי על ידי מאמן נבחרת גרמניה בכדורגל עד גיל 21 הורסט רובש לסגל הנבחרת, אך נפצע ונופה ממנו. בהמשך אותה שנה זומן שוב על ידי רובש, לסגל הגרמני לאליפות אירופה בכדורגל עד גיל 21 - 2015, אך לא שותף אפילו דקה.

דמרביי היה עדיין רשאי לבחור איזו נבחרת ירצה לייצג כבוגר, וב-17 במאי 2017 קיבל הצעה מהתאחדות הכדורגל הטורקית לשחק בנבחרת טורקיה במשחק מוקדמות מונדיאל 2018 נגד נבחרת קוסובו. דמרביי דחה את ההצעה. באותו יום, דמרביי קיבל זימון לסגל נבחרת גרמניה לגביע הקונפדרציות 2017 על ידי המאמן יואכים לב, ונענה להזמנה. דמרביי ערך את הופעת הבכורה שלו בנבחרת גרמניה ביוני 2017 בתיקו 1-1 מול נבחרת דנמרק במשחק ידידות, כאשר החליף בדקה ה-77 את לאון גורצקה. את שער הבכורה שלו במדים הלאומיים הבקיע דמרביי בניצחון 1–3 על נבחרת קמרון במסגרת שלב הבתים של גביע הקונפדרציות 2017.

==שערוריות==
במשחק ליגה במדי פורטונה דיסלדורף בנובמבר 2015, הורחק דמרביי בכרטיס אדום על ידי השופטת ביביאנה שטיינהאוס, והואשם בסקסיזם כאשר אמר לאחר ההרחקה כי לשופטות אין מקום במגרשי הכדורגל. כעונש חינוכי על התנהגותו, שפט דמרביי במשחק ליגה לנערות.

==קישורים חיצוניים==

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלנים טורקים
קטגוריה:קשרי כדורגל טורקים
קטגוריה:כדורגלני המבורג
קטגוריה:כדורגלני פ.צ. קייזרסלאוטרן
קטגוריה:כדורגלני פורטונה דיסלדורף
קטגוריה:כדורגלני הופנהיים
קטגוריה:כדורגלני באייר לברקוזן
קטגוריה:כדורגלני גלאטסראיי
קטגוריה:כדורגלני נבחרת גרמניה
קטגוריה:כדורגלני גביע הקונפדרציות 2017
קטגוריה:גרמנים שנולדו ב-1993
Pentoo

פנטו (אנגלית: Pentoo) היא הפצת גנו/לינוקס, נגזרת של ג'נטו לינוקס, המיועדת לבדיקות חדירה ופגיעויות ולבדיקות אבטחת רשתות.

היא פותחה על ידי מיכאל זנטה (Michael Zanetta), ריק פארינה (Rick Farina), אנטון בולשאקוב (Anton Bolshakov), סטפן קון (Stefan Kuhn), ינס פראנאיטיס (Jens Pranaitis) ושוחררה בתאריך 22 ביוני 2005 (גרסה Pentoo 2005.1).

ההפצה ניתנת להורדה בגרסת 32 ו-64 ביט ויכולה לשמש גם כהשלמה להתקנה קיימת של הפצת ג'נטו לינוקס.

המערכת מופצת כשעליה מותקנות מראש תוכניות רבות כגון: כלי חקירה, כלי ניתוח, פרוקסי, אקספלויטים, מסדי נתונים, בלוטות' ועוד.

==רשימת גרסאות==
גרסאות התוכנה משוחררות בשיטת הפצה מתגלגלת, משמעות הדבר הוא שהחבילות שבתוכנה מתעדכנות באופן שוטף מעדכונים של המפתחים המקוריים בכך מקבלים גרסאות עדכניות יותר. במקרה של בעיה, הפתרון לה יהיה בגרסה חדשה.

כל גרסאות ההפצה ששוחררו באופן רשמי:
{| class="wikitable"
|-
! תאריך יציאה
! גרסה
|-
|22.6.2005
|Pentoo 2005.1
|-
|2.2.2006
|Pentoo 2006.0
|-
|5.7.2006
|Pentoo 2006.1
|-
|4.12.2009
|Pentoo 2009.0
|-
|30.7.2017
|Pentoo 2012.0
|-
|8.3.2013
|Pentoo 2013.0 RC1.1
|-
|4.7.2013
|Pentoo 2013.0 RC1.8
|-
|8.8.2014
|Pentoo 2014.0 RC3
|-
|29.9.2014
|Pentoo 2014.0 RC3.5
|-
|16.11.2014
|Pentoo 2014.0 RC3.6
|-
|5.1.2015
|Pentoo 2015.0 RC3.7
|-
|2.12.2015
|Pentoo 2015.0 RC4.6
|-
|2.8.2016
|Pentoo 2015.0 RC5
|-
|}

==קישורים חיצוניים==

* 
* [https://github.com/pentoo עמוד הפיתוח] באתר גיטהאב - Github. 

קטגוריה:הפצות של לינוקס למטרות אבטחה
קטגוריה:תוכנה חופשית
Gypsy

Gypsy (בעברית: צועני) הוא סינגל שהוקלט על ידי הזמרת הקולומביאנית שאקירה, מתוך אלבומה השמיני, She Wolf. השיר יצא לאור ב-26 במרץ 2010, כסינגל הרביעי והאחרון מתוך האלבום.

הגרסה שיצאה לסינגל בשפה הספרדית "Gitana", יצאה כסינגל יחיד ב-15 בפברואר באותה השנה, אך לבסוף הוחלט לשלבן לסינגל אחד שיאחד את שתי הגרסאות. עם צאתו, קיבל זכה השיר לשבחים מרוב מבקרי המוזיקה, כאשר רבים מהם החמיאו על כל תהליך הקלטת הסינגל ועד להכנת הקליפ הנלווה שצולם לשיר.

השיר הצליח להישאר בצמרת מצעד שירי הפופ הלטיניים שבארצות הברית, במשך 3 שבועות ברצף, ובכך הפך לאחד משיריה המצליחים ביותר של שאקירה במצעד זה.

== רקע וכתיבה ==
השיר נכתב על ידי שאקירה, אמנדה גוסט, קארל סטורקן ואוון רוג'רס. מילותיו של השיר מתארות אורח חיים של בן אדם אשר נוסע לעיתים קרובות ודחופות, ונודד ממקום למקום כמו "צועני". הסינגל שואב השפעות כבדות מהמוזיקה ההודית ומהמוזיקה המזרח תיכונית.

== וידאו קליפ ==
הווידאו קליפ לסינגל צולם על ידי ז'אומה דה לאיגואנה, שעבד בעבר עם שאקירה על הווידאו קליפ עבור שירה "No". כוכב הווידאו המקצועי רפאל נדאל, נכח בקליפ והוא מתאר את עניין האהבה של שאקירה. כשנשאלה על הסיבה לכיכובו של נדאל בסרטון, שאקירה אמרה כי: "חשבתי שאולי אני צריכה מישהו שאני יכולה להזדהות איתו, ורפאל נדאל הוא אדם שחויב לחלוטין לקריירה שלו מאז שהיה צעיר מאוד, מאז שהוא בן 17, אני מאמינה".

לאחר שהחליטה כי כוכב הווידאו רפאל נדאל יופיע בקליפ, החליטה שאקירה כי הקליפ יהיה פשוט. דבר זה נראה כשלאורכו של הקליפ ניתן לראות את שאקירה ואת נדאל מתקרבים אחד לשני בדרכים שלהם, ואת שאקירה מדי פעם במסך כחול כשהיא לבושה בבגדים מינימליים, רוקדת לצלילי השיר.

הקליפ עבור "Gypsy" ו-"Gitana", הועלו ב-27 בפברואר 2010, לערוץ ה-Vevo של הזמרת. שתי הגרסאות זכו להצלחה רבה, ומונה הצפיות של שתיהן ביחד עומד על למעלה מ-150 מיליון צפיות.

== מיקומי שיא ==
השיר זכה להצלחה רבה כאשר הצליח להגיע לצמרת המצעד המקסיקני, ולמקום ה-65 במצעד הבילבורד הוט 100.

== נתוני מכירות ==
{| class="wikitable"
!מקום
!תארים
!מכירות
|-
!מקסיקו (AMPROFON)
|זהב
|30,000
|-
!ספרד (PROMUSICAE)
|פלטינה
|40,000
|-
! colspan="3" |סיכום
|-
!בכל העולם
|
|650,000
|}

== קישורים חיצוניים ==

*[https://www.youtube.com/watch?v=QL8-8badzks סרטון השיר Gitana] באתר יוטיוב

== הערות שוליים ==

קטגוריה:שירי שאקירה
קטגוריה:שירים באנגלית
קטגוריה:שירים בספרדית
קטגוריה:שירים שנכתבו על ידי איאן דנץ'
קטגוריה:שירים שנכתבו על ידי אמנדה גוסט
קטגוריה:שירים שנכתבו על ידי חורחה דרקסלר
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:סינגלים בהוצאת אפיק רקורדס
אדימילסון פרננדס

אדימיליסון פרננדס ריביירו (בפורטוגזית: Edimilson Fernandes Ribeiro; נולד ב-15 באפריל 1996) הוא כדורגלן שווייצרי המשחק בעמדת הקשר בקבוצת ברסט בהשאלה ממיינץ 05 ובנבחרת שווייץ.

== קריירת מועדונים ==
=== פ.צ. סיון ===
פרננדס גדל במחלקת הנוער של פ.צ. סיון. ב-1 ביוני 2013 ערך פרננדס את הופעת הבכורה שלו בליגת העל השווייצרית, כששיחק 53 דקות בניצחון 2–4 על פ.צ. ציריך במסגרת המחזור ה-34 בליגה. זו הייתה הופעתו היחידה בעונת . ב-1 במרץ 2015 הבקיע פרננדס את שער הבכורה שלו במועדון, שער בדקה ה-20 בתיקו 2-2 נגד לוצרן במסגרת המחזור ה-22 בליגה. בסך הכל ערך פרננדס 16 הופעות ליגה והבקיע שער אחד בעונת . הוא גם ערך שלוש הופעות בגביע השווייצרי לעונה זו, בו זכתה קבוצתו, והבקיע שני שערים, כולל שער בניצחון 0–3 על פ.צ. בזל בגמר. בעונת הוסיף פרננדס 26 הופעות ליגה ושער אחד, וכן שיחק בכל משחקי של פ.צ. סיון במפעל הליגה האירופית לעונה זו, בו הודחה בשלב 32 הגדולות. בתחילת עונת הוסיף פרננדס חמש הופעות ליגה.

=== וסטהאם יונייטד ===
ב-25 באוגוסט 2016 חתם פרננדס על חוזה לארבע שנים בווסטהאם יונייטד מהפרמייר ליג. ב-21 בספטמבר ערך פרננדס את הופעת הבכורה שלו במועדון, כששיחק 90 דקות בניצחון 0–1 על אקרינגטון סטנלי במסגרת הסיבוב השלישי של גביע הפוטבול ליג. ב-25 בספטמבר ערך פרננדס את הופעת הבכורה שלו בפרמייר ליג, כשנכנס כמחליף בדקה ה-82 בהפסד 0–3 לסאות'המפטון במסגרת המחזור השישי. ב-26 באוקטובר הבקיע פרננדס את שער הבכורה שלו במועדון, שער בדקה ה-48 בניצחון 0–2 על צ'לסי במסגרת שלב שמינית הגמר של גביע הפוטבול ליג.

=== פיורנטינה ===
ב-13 באוגוסט 2018 הושאל פרננדס לפיורנטינה לעונה אחת. ב-19 בספטמבר ערך את הופעתו הבכורה בקבוצה בתיקו 0-0 נגד סמפדוריה. ב-3 בפברואר כבש את שערו הראשון בקבוצה בתיקו 1-1 נגד אודינזה. בעונתו היחידה בקבוצה כבש 2 שערים ב-29 הופעות ליגה.

=== מיינץ ===
ב-3 ביוני 2019 חתם פרננדס לארבע שנים במיינץ 05. 
במהלך תקופתו מיינץ הושאל פרננרס אל ארמיניה בילפלד, יאנג בויז ברן וברסט

== קריירה בינלאומית ==
לפרננדס ארבע הופעות ושני שערים בנבחרת שווייץ עד גיל 21. בחודש נובמבר 2016 הוא זומן לראשונה לסגל נבחרת שווייץ הבוגרת לקראת משחק נגד נבחרת איי פארו במסגרת מוקדמות מונדיאל 2018. הוא ערך את הופעות הבכורה שלו בנבחרת באותו המשחק, בו ניצחה נבחרתו בתוצאה 0–2, כשהחליף את ולנטין שטוקר בדקה ה-69.

נכלל בסגל נבחרת שווייץ לטורניר מונדיאל 2022.

== תארים ==
;פ.צ. סיון
* הגביע השווייצרי (1): 2014/2015

== חיים אישיים ==
פרננדס נולד בסיון שבשווייץ להורים מפורטוגל ומכף ורדה. הוא בן דודם של הכדורגלן השווייצרי הבינלאומי גלסון פרננדס, של הכדורגלן הפורטוגזי הבינלאומי מנואל פרננדש.

== קישורים חיצוניים ==

== הערות שוליים ==

קטגוריה:כדורגלנים שווייצרים
קטגוריה:קשרי כדורגל שווייצרים
קטגוריה:כדורגלני פ.צ. סיון
קטגוריה:כדורגלני וסטהאם יונייטד
קטגוריה:כדורגלני פיורנטינה
קטגוריה:כדורגלני מיינץ 05
קטגוריה:כדורגלני נבחרת שווייץ
קטגוריה:כדורגלני ארמיניה בילפלד
קטגוריה:כדורגלני יאנג בויז ברן
קטגוריה:כדורגלני ברסט
קטגוריה:ספורטאים שווייצרים באנגליה
קטגוריה:ספורטאים זרים באיטליה
קטגוריה:ספורטאים שווייצרים בגרמניה
קטגוריה:ספורטאים שווייצרים בצרפת
קטגוריה:כדורגלני מונדיאל 2022
קטגוריה:שווייצרים שנולדו ב-1996
סקיי איירליין

סקיי איירליין (Sky Airline) היא חברת תעופה זולה הפועלת מנמל התעופה הבינלאומי בסנטיאגו, צ'ילה. החברה היא השנייה בגודלה במדינה לאחר המתחרה LATAM איירליינס.

בשנים 2014-2015 זכתה החברה בפרס מטעם SKYTRAX כחברת התעופה האזורית הטובה ביותר בדרום אמריקה.

החברה מפעילה טיסות לכ-18 יעדים בצ'ילה, פרו, ארגנטינה, ברזיל ואורוגוואי.

==צי המטוסים ==
צי המטוסים של החברה, נכון לאוקטובר 2018:
{|class="toccolours" border="1" cellpadding="3" style="border-collapse:collapse;text-align:center"
|+
|- style="background:purple;"
! rowspan="2" style="width:150px;" | <font style="color:white;">כלי טיס
! rowspan="2" style="width:50px;" | <font style="color:white;">בצי
! rowspan="2" style="width:50px;" | <font style="color:white;">בהזמנה
! colspan="2" class="unsortable" | <font style="color:white;">נוסעים
! rowspan="2" style="width:250px;" | <font style="color:white;">הערות
|- style="background:purple;"
! style="width:40px;" | <abbr title="מחלקת תיירים"> <font style="color:white;">Y</abbr>
! style="width:40px;" | <center><font style="color:white;">סה"כ
|-
|איירבוס A319-100
|13
|—
|150
|150
|
|-
|איירבוס A320-200
|2
|—
|180
|180
|
|-
|איירבוס A320neo
|2
|19
|186
|186
|
|-
!סה"כ
!17
!19
!colspan=4|
|}

==קישורים חיצוניים==

* 

==הערות שוליים==

קטגוריה:חברות לטיסות חסך
קטגוריה:חברות צ'יליאניות
קטגוריה:צ'ילה: תעופה
PULS

שיגור רקטת [[כידון קסום ממשגר LYNX]]
LYNX של [[צבא אזרבייג'ן נושא רקטות LAR-160]]
LYNX של [[צבא אזרבייג'ן נושא רקטות אקסטרא]]
PULS, ראשי תיבות של Precise & Universal Launching System, הוא משגר רקטות ישראלי תוצרת אלביט מערכות יבשה, שנועד לשגר את הרקטות הארטילריות שפיתחה תעש מערכות ומייצרת החברה, ומורכב (כברירת מחדל) על גבי משאית. המערכת כוללת מרכב משאית, מערכות C4ISTAR ומערכת בקרת אש, מערכת ניווט אינרציאלית ואת המשגר עצמו. המשגר מורכב מצריח הניתן לצידוד, וכולל שני מארזי רקטות ("פודים") הניתנים להחלפה מהירה (טעינה בתוך פחות מ-10 דקות). הרקטות עצמן מאוחסנות בזבילים אטומים על מנת לשמור על הרקטות מפני פגעי הסביבה.

ה-PULS נועד לשגר את הרקטות הבאות, רובן תוצרת תעש מערכות:
* 40 x גראד 122 מ"מ - אפשרות שנועדה עבור לקוחות בחו"ל, שכן רקטות הגראד נפוצות מאוד במדינות ברית המועצות לשעבר וצבאות מזרח אירופה.
* 26 x רקטות LAR-160 - הרקטה הקלה הבסיסית של תעש מערכות.
* 20 x רקטות ACCULAR - רקטות מדויקות על בסיס ה-LAR.
* 20 x רקטות כידון קסום - רקטה מדויקת של תעש מערכות לטווח 30–40 ק"מ.
* 36 x רקטות רומח (AccuLAR 122) - רקטה מדויקת של תעש מערכות לטווח 35 ק"מ.
* 8 x אקסטרא 306 מ"מ - רקטה מדויקת תוצרת תעש מערכות לטווח 150 ק"מ.
* 4 x נץ דורס 370 מ"מ - רקטה מדויקת תוצרת תעש מערכות לטווח 300 ק"מ.

עם זאת, ניתן להתאים את המשגר לשיגור רקטות מדגמים נוספים לפי דרישת הלקוח, כאשר קוטר הרקטות נע מ-122 מ"מ עד ל-370 מ"מ.

בנוסף ניתן לשגר על גבי המערכת את החימוש המשוטט sky striker של אלביט.

כברירת מחדל, המשגר מותקן על גבי משאית בעלת יכולות שטח, לשם עלות נמוכה וחיסכון בעלויות תחזוקה. עם זאת, ניתן להתקין את המשגר על פלטפורמות שונות (כגון על רכב קרבי משוריין זחלי) לפי דרישת הלקוח.

המשגר פותח במקור על ידי תעש מערכות ונקרא LYNX. בעברית הוא כונה לפעמים בשם "כותש". עם מכירת תעש מערכות לאלביט מערכות, שודרג המשגר ושמו שונה ל-PULS, ראשי תיבות של Precise & Universal Launching System.

ה-PULS משרת בחיל התותחנים של צה"ל בו הוא מותקן על משאית אושקוש HEMTT 8×8 ונקרא משגר רקטות "להב".

== משתמשים ==

* : בשירות חיל התותחנים של צה"ל בשם משגר רקטות "להב". המשגר עבר טבילת אש מבצעית במלחמת חרבות ברזל, בה שיגר למעלה מ-100 רקטות "רומח".
* 
* : ב-2024 רכשה דנמרק מישראל 8 מערכות PULS לצד אמצעי ארטילריה אחרים, לאחר שתרמה חלק גדול ממערכותיה לאוקראינה על רקע מלחמת אוקראינה רוסיה.
* : במאי 2023 הצטיידה בכ-20 משגרים ורקטות בעסקה של למעלה ממיליארד ש"ח.
* : בדצמבר 2023 רכשה ספרד 12 משגרי "Silam" (בספרדית) - גרסה מקומית של משגר ה-PULS. המשגרים מיוצרים על ידי חברות ספרדיות בשיתוף עם אלביט ומורכבים על גבי משאיות איווקו.

== קישורים חיצוניים ==

* [https://elbitsystems.com/media/elbit-systems-land-rocket-artillery-catalog.pdf עלון מוצר של PULS] באתר אלביט מערכות
* 
* 
* [http://www.imisystems.com/wp-content/uploads/2017/01/LYNX-Launching-System.pdf LYNX Launching System] - עלון מוצר באתר תעש מערכות
* יוסי הטוני, [http://www.pc.co.il/news/261214/ איך ה-IT מסייע לטיל לפגוע בחבית ממרחק 150 ק"מ?], "אנשים ומחשבים", 4 במרץ 2018

== הערות שוליים ==

קטגוריה:התעשייה הצבאית: מוצרים
קטגוריה:אמצעי לחימה ישראליים
קטגוריה:רקטות ארטילריות
אייר אוסטרל

[[בואינג 737-800 של החברה]]
[[בואינג 777-300ER של החברה]]
אייר אוסטרל (בצרפתית: Air Austral, בתעתיק מדויק: אר אוסטרל) היא חברת תעופה צרפתית שבסיס הפעולה המרכזי שלה נמצא בנמל התעופה רולאן גארוס בסן-מארי, ראוניון, צרפת. החברה מפעילה טיסות מראוניון לצרפת, דרום אפריקה, תאילנד, הודו ועוד מספר רב של יעדים בתוך האוקיינוס ההודי. החברה מעסיקה כ-900 עובדים.

== היסטוריה ==
אייר אוסטרל נוסדה בדצמבר 1974 על ידי איש עסקים מקומי, בשם ג'רארד אטהב. זוהי חברת התעופה הראשונה שבסיסה בראוניון. החברה החלה את פעילותה בשנת 1977.

==צי המטוסים==
צי המטוסים של החברה נכון לדצמבר 2018:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:#082567;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="4" class="unsortable" | נוסעים
! rowspan="2" style="width:190px;" | הערות
|- style="color:white;background:#082567;"
! style="width:40px;" | <abbr title="מחלקת עסקים">C</abbr>
! style="width:40px;" | <abbr title="מחלקת תיירים+">Y+</abbr>
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|ATR 72-500
|2
|—
|—
|—
|64
|64
|
|-
|בואינג 737-800
|2
|—
|—
|18
|144
|162
|
|-
|בואינג 777-300ER
|3
|—
|14
|40
|384
|438 
|
|-
|בואינג 787-8
|2
|—
|18
|—
|244
|262
|
|-
!סה"כ
!9
!—
!colspan=5|
|}

==קישורים חיצוניים==

* 

==הערות שוליים==

קטגוריה:חברות תעופה צרפתיות
קטגוריה:הוקמו ב-1974
נדיה הסנאווי

נדיה הסנאווי (נולדה ב-1963) היא מגישת טלוויזיה נורווגית.

==ראשית חייה==
הסנאווי משמאל לצד שותפיה להנחיה באירוויזיון 2010
הסנאווי נולדה במרוקו לאם נורווגית ואב מרוקאי, סבה מצד אמה הוא הכלכלן זוכה פרס נובל רגנר פריש, כשהייתה בת ארבע הוריה התגרשו והיא חזרה לנורווגיה עם אמה.

באוסלו היא התחנכה בגן צרפתי ולמדה בבית ספר צרפתי עד כיתה ד'. בגיל שמונה עשרה קיבלה באופן רשמי אזרחות נורווגית.

==קריירה==

בשנות השמונים היא החלה לשמש כרקדנית בתיאטרון בברגן, היא עבדה בערוץ TV2 הנורווגי מ-1993 ועד 2004 ושם הגישה מספר תוכניות וב-2003 הגישה את תוכניתה הידועה "הסנאווי".

ב-2004 היא הצטרפה לרשות השידור הנורווגית NRK.

ב-1992 היא שימשה כפרשנית ברדיו של האירוויזיון,

ב-2004 היא הנחתה את תחרות אירוויזיון הילדים.

היא הנחתה את תחרות אירוויזיון 2010.

מ-2004 ועד 2006 הנחתה את תחרות המוזיקה לילדים "Melodi Grand Prix Junior".

ב-2011 ו-2012 הקריאה את הניקוד הנורווגי באירוויזיון.

==חיים אישיים==
משנת 1991 היא נשואה לשחקן קים הוגן. יש להם שלושה ילדים.

היא דוברת ארבע שפות.

==קישורים חיצוניים==

קטגוריה:מנחי האירוויזיון בנורווגיה
קטגוריה:מנחות טלוויזיה נורווגיות
קטגוריה:נורווגיות שנולדו ב-1963
Medicine (שיר של שאקירה)

Medicine (בעברית: תרופה) הוא שיר של הזמרת הקולומביאנית שאקירה, מאלבום האולפן העשירי שלה Shakira, בהשתתפות בלייק שלטון. השיר נערך בטקס של האקדמיה הארצית ה-49 של פרסי מוזיקת הקאנטרי ב-6 באפריל 2014, ובילה שבוע אחד במצעד שירי הקאנטרי, שם התברג במקום ה-57.

השיר נכתב על ידי שאקירה לצד מארק ברייט והילרי לינדזי, והופק על ידי שאקירה ומיכאל ג'יימס.

== רקע ושחרור ==
לאחר ההצלחה של אלבום האולפן התשיעי שלה, Sale el Sol, בשנת 2010, שאקירה אמרה בנובמבר 2011, "התחלתי לחקור ולהשתמש באולפן ההקלטות בכל פעם שיש לי זמן בברצלונה וכאן במיאמי". אני עובדת עם מפיקים שונים ודי ג'יים שונים, ואני מנסה למצוא מקורות השראה חדשים ומוטיבציה מוזיקלית חדשה. אני רוצה לחזור לאולפן. הגוף שלי מבקש את זה".

בשנת 2012, דווח כי שאקירה תראה את הווידאו עבור שיר בשם - "Truth or Dare (אמת או חובה)" בליסבון, פורטוגל. עם זאת, בשל ההיריון של שאקירה, השיר לא יצא כמתוכנן. מאוחר יותר, במרץ 2014, הסבירה שאקירה לבילבורד כי "זה היה שנתיים וחצי של עשיית שירים, להביס אותם, לעשות אותם שוב, לעשות שמונה גרסאות של כל שיר, ללדת, ולחזור לאולפן, וזה מה שבעצם מתחבר מחדש לשירים שלי". לשיר הועלתה תמונה בערוצה של שאקירה ביוטיוב אשר צברה קרוב ל-4 מיליון צפיות. בספוטיפיי צבר למעלה מ-9 מיליון השמעות.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2014
קטגוריה:שירי שאקירה
קטגוריה:דואטים
קטגוריה:שירים באנגלית
קטגוריה:שירים שנכתבו על ידי הילרי לינדזי
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:בלדות קאנטרי
קטגוריה:סינגלים בהוצאת RCA רקורדס
ונילה אליינס

ונילה אליינס (באנגלית: Vanilla Alliance) היא ברית חברות תעופה שנוסדה בספטמבר 2015 על מנת לשפר את טיסות ההמשך באזור האוקיינוס ההודי על ידי חיזוק שיתוף הפעולה בין חברות התעופה של האזור. בסופו של דבר, הברית רוצה להגדיל את התיירות, המסחר והקשרים העסקיים באזור. החברות המייסדות הן: אייר אוסטרל, אייר מדגסקר, אייר מאוריציוס, אייר סיישל ו-Int'Air Îles.

== היסטוריה ==
בחודש אוגוסט 2010, איי סיישל, מאוריציוס, מדגסקר, קומורו, ראוניון, מאיוט ו-האיים המלדיביים התאחדו תחת המותג "Vanilla Islans" כדי לקדם את התיירות באזור כולו.

בשנת 2012 הוועדה של האוקיינוס ההודי (IOC) אירחה כנס על מצב של טיסות בתוך האוקיינוס ההודי . נקבע כי המודל העסקי הנוכחי של חברות תעופה לא הייתה בת-קיימא, וכי מחירי הכרטיסים אזורי טיסות היו גבוהים מדי, בהשוואה לטיסות פנים-באירופה ובהקריביים.

ב-20 במאי 2015, מועצת השרים של הוועדה של האוקיינוס ההודי נפגשה ב - אנטננריבו לחתימת הסכם להקמתה של ברית. חברות התעופה היו צפויות לחתום על ההסכם  ב-18 ביוני, אולם מועד זה נדחה בשל שביתה באייר מדגסקר.

== מטרות ==
המטרות הראשונות של הברית הן: הגברת תדירות הטיסות בין האיים, מחירי טיסות זולים יותר ממה שהיה נהוג עד אז ושותפות קוד בין החברות. הועלתה הצעה להקים חברת תעופה במתכונת לו-קוסט שתמשוך יותר תיירים.

== חברות בברית ==
 אייר אוסטרל – ראוניון (חברה מייסדת)

 אייר מדגסקר – מדגסקר (חברה מייסדת)

 אייר מאוריציוס – מאוריציוס (חברה מייסדת)

 אייר סיישל – סיישל (חברה מייסדת)

 Int'Air Îles – קומורו (חברה מייסדת)

==קישורים חיצוניים==

* 

==הערות שוליים==

קטגוריה:ברית חברות תעופה
יארוסלב רקיצקי

יארוסלב וולודימירוביץ' רקיצקי (באוקראינית: Ярослав Володимирович Ракицький; נולד ב-3 באוגוסט 1989 בעיר פרשוטרבנבסק שבמחוז דניפרופטרובסק) הוא מגן כדורגל אוקראיני המשחק בקבוצת שחטאר דונצק.

== קריירת מועדונים ==
=== קדנציה ראשונה בשחטאר ===
רקיצקי החל את קריירת הכדורגל שלו במועדון הכדורגל שחטאר דונצק. הוא גדל במחלקת הנוער שלה וב-2006 קודם לקבוצה הבוגרת. רקיצקי שיחק תחילה במסגרת קבוצת המילואים של שחטאר. להרכב הקבוע של הקבוצה שובץ כעבור 3 שנים בעונת 2009/2010.

=== זניט ===
במדי זניט, נובמבר 2021.
בינואר 2019 חתם בזניט תמורת 10 מיליון יורו לתקופה של 3.5 שנים. הוא הופיע לראשונה במדי הכחולים-לבנים ב-12 בפברואר 2019 כשעלה בהפסד הקבוצה 1:0 לפנרבחצ'ה בשלב 32 האחרונות של הליגה האירופית. את שער הבכורה במדי זניט הבקיע בניצחון קבוצתו 1–3 במשחק המחזור ה-21 נגד אורנבורג ב-31 במרץ 2019. בפברואר 2022, עזב את זניט בעקבות הפלישה הרוסית לאוקראינה.
===אדנה דמירספור===
ב-23 ביולי 2022 חתם על חוזה לשנה עם הקבוצה הטורקית "אדנה דמירספור" מליגת העל הטורקית. בדצמבר 2022 עזב את טורקיה.
=== קדנציה שנייה בשחטאר ===
ב-16 בינואר 2023 הודיעה הנהלת קבוצת שחטאר דונצק כי רקיצקי שב לשורותיה. זמן קצר לאחר מכן, שב להתבלט כקשר מרכזי בה וסייע לקבוצתו בניצחונותיה על יריבתה המושבעת דינמו קייב וכן בניצחון הסנסציוני על ברצלונה בליגת האלופות.
== קריירה בנבחרת==
במדי הנבחרת האוקראינית
בשנת 2009 זומן רקיצקי לנבחרת הצעירה. הוא שיחק 17 משחקים, הבקיע 3 שערים. בשנת 2011 היה בסגל הנבחרת באליפות אירופה לנבחרות צעירות ושותף בכל שלושת משחקי הנבחרת בתחרות.

בנבחרת הלאומית של אוקראינה משחק רקיצקי מאז אוקטובר 2010. משחקו הראשון במדי הנבחרת היה במסגרת מוקדמות מונדיאל 2010 מול . רקיצקי היה בסגל נבחרת אוקראינה ליורו 2012 והשתתף באחד מתוך שלושת משחקי הנבחרת בתחרות. ביורו 2016 זומן שוב לנבחרת - השתתף בשני משחקים בתחרות.

לאחר מעברו לרוסיה, בפברואר 2019, הוא לא זומן לסגל הנבחרת.

==תארים==
;קבוצתיים:
*שחטאר
** אליפות אוקראינה: 2009/2010 ,2010/2011 ,2011/2012, 2012/2013, 2013/2014 ,2016/2017, 2017/2018
** הגביע האוקראיני: 2010/2011, 2011/2012, 2012/2013, 2015/2016 ,2016/2017, 2017/2018
** הסופר קאפ האוקראיני: 2010, 2012, 2013, 2014, 2015, 2017
*זניט
** אליפות רוסיה: 2018/2019, 2019/2020, 2020/2021
** הגביע הרוסי: 2019/2020
** הסופר קאפ הרוסי: 2020, 2021

==קישורים חיצוניים==

==הערות שוליים==

קטגוריה:מגני כדורגל אוקראינים
קטגוריה:כדורגלנים אוקראינים
קטגוריה:כדורגלני שחטאר דונצק
קטגוריה:כדורגלני זניט סנקט פטרבורג
קטגוריה:כדורגלני אדנה דמירספור
קטגוריה:כדורגלני נבחרת אוקראינה
קטגוריה:כדורגלני יורו 2012
קטגוריה:כדורגלני יורו 2016
קטגוריה:אוקראינים שנולדו ב-1989
שש כלכלי

שש כלכלי היה מגזין אקטואלי-כלכלי יומי ששודר בערוץ כאן 11 בימי חול בשעות 18:05–19:00 בהגשת דב גיל-הר וקרן אוזן. התוכנית כללה פאנל פרשנים, ראיונות וכתבות.

ב-15 במאי 2017 הייתה לתוכנית טלוויזיה השנייה של כאן 11 ובאותו יום שודרה התוכנית הראשונה, בהגשת דב גל-הר. ב-26 ביוני הפכה התוכנית למוגשת בהגשה זוגית, עם הצטרפות קרן אוזן, לשעבר מגישה ברדיו דרום, לכחצי מהתוכניות מדי שבוע לצידו של גיל-הר. התוכנית האחרונה שודרה ב-10 באוקטובר, ביום בו הסתיים ההסכם עם אולפני הרצליה למיקור חוץ לשלוש תוכניות, והתאגיד כאן החליט לא לחדשה כתוכנית בהפקה פנימית. התוכנית הוחלפה בתוכנית ערב ערב, שמשודרת מדי יום חול בשעות 18:00–19:00, בהגשה זוגית לסירוגין של דב גיל-הר, רינת ספיבק וקרן אוזן.

ימין

== קישורים חיצוניים ==
* 
* [http://www.kan.org.il/Program/?catId=23 כאן באמת], הדסק הכלכלי של התאגיד כאן

קטגוריה:תוכניות טלוויזיה ישראליות
קטגוריה:תוכניות חדשות ואקטואליה
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:כאן 11: תוכניות וסדרות
קטגוריה:תוכניות שצולמו באולפני הרצליה
חדשות השבוע (מהדורת חדשות)

"חדשות השבוע" (מ-19 במאי 2017 עד 15 בספטמבר 2017 נקראה המהדורה המרכזית של חדשות השבוע) הייתה מהדורת חדשות שבועית ששודרה בערוץ כאן 11 בימי שישי בשעות 19:55–21:30. בתחילתה שודר מבזק חדשות, לאחר מכן דיונים באולפן, ובחצי השני כתבות מגזיניות ובסיומה תחזית מזג האוויר. השעה הראשונה של המהדורה המרכזית שודרה במקביל ברשת כאן ב'.

שידור התוכנית החל ב-19 במאי 2017 עם פתיחת שידורי התאגיד, בהגשת תמר אלמוג ויאיר ויינרב. התוכנית קמה זמנית כהמשך לתוכנית המגזין "יומן", אשר שודרה בערוץ הראשון, עם אותם מנחים ובאותה משבצת שידור. הכוונה הייתה להמשיך באותה מתכונת באופן זמני, עד לשינוי במבנה התוכנית ובחירת מנחים אחרים. ב-29 בדצמבר 2017 הגישו ויינרב ואלמוג את התוכנית בפעם האחרונה, וב-5 בינואר 2018 החל להגיש אותה אמיר בר שלום, שהיה המנחה הקבוע שלה עד שנת 2019.

מהדורת החדשות שודרה עד פברואר 2019, אז הוחלפה ובמקומה משודרת כיום מהדורת החדשות ״חדשות שישי״ (עד 25 בנובמבר 2022 נקראה השבוע)

== קישורים חיצוניים ==
* 

==הערות שוליים==

קטגוריה:תוכניות טלוויזיה ישראליות
קטגוריה:מהדורות חדשות מרכזיות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:כאן 11: תוכניות וסדרות
בית כנסת החסידה הלבנה

בית כנסת החסידה הלבנה (בגרמנית: Synagoge zum Weißen Storch) נוסד במאה ה-19 בברסלאו, כיום ורוצלב שבפולין. בניין בית הכנסת נחנך מחדש בשנת 2010, לאחר שיפוץ מקיף שנמשך עשר שנים. בית הכנסת משמש כמרכז דתי ותרבותי של הקהילה היהודית המקומית, תחת חסותו של איחוד הקהילות היהודיות בפולין. זהו בית הכנסת היחיד בוורוצלב אשר שרד לאחר השואה.

== היסטוריה ==
בניין בית הכנסת נחנך בשנת 1829, עוד בעת שהעיר הייתה ידועה בשם ברסלאו והייתה חלק מממלכת פרוסיה. המבנה בן שלוש קומות, בסגנון ניאו קלאסי, תוכנן על ידי האדריכל קרל פרדיננד לנגהנס (1781-1869).לנגהנס היה מן הבולטים באדריכלי שלזיה במאה ה-19 ותכנן תיאטראות רבים ברחבי גרמניה. בברסלאו הוא תכנן אף את בית האופרה. העיצוב הפנימי המקורי של המבנה, אשר איננו קיים עוד, תוכנן על ידי הצייר רפאל בלאו (1771–1836) ובנו הרמן בלאו (1804–1850). שמו של בית הכנסת זהה לשמו של פונדק אשר בעבר עמד באותו האתר.

אולם התפילה הראשי מוקף משלושה צדדים בעזרת נשים. מן המבנה המקורי שרדה מסגרת העץ של ארון קודש ופרט עיצובי של לוחות הברית, עליהן עשרת הדיברות.

במהלך ליל הבדולח פנים המבנה נהרס על ידי האס אה, אשר אף קרעו את ספרי התורה בארון הקודש. באותו לילה נשרף עד היסוד אף בית כנסת חדש, אשר שימש את הקהילה הנאולוגית בעיר. בית כנסת החסידה הלבנה נמלט מגורל דומה כיוון שהיה ממוקם קרוב למבנים אחרים והפורעים היו מודאגים כי האש תתפשט למבנים סמוכים בבעלות לא יהודית.

לאחר ליל הבדולח בית הכנסת שופץ על ידי הקהילה היהודית ושימש יהודים מכל הזרמים עד לשנת 1943. באותה שנה השתלטו הנאצים על הבניין והפכו אותו למחסן רכוש יהודי שהוחרם. בעת שתושבי הקהילה היהודית בעיר נאספו ונשלחו למחנות השמדה, שימש חצר בית הכנסת כנקודת איסוף באופן דומה לאומשלאגפלאץ בוורשה.

לאחר המלחמה השיבו שלטונות העיר ורוצלב את המבנה לידי הקהילה היהודית החדשה בעיר. הבניין שימש כבית תפילה ומרכז קהילתי וסבל מתקצוב מועט והתנכלויות נישנות של גורמים אנטישמיים בעיר, אשר פעלו ככל הנראה בשליחות המשטר הקומוניסטי. שנים ספורות לאחר אירועי מרץ 1968 בפולין, במהלכם התנהל מסע הסתה אנטישמי בחסות השלטון, עזבו רוב יהודי העיר את פולין והפעילות בבית הכנסת פסקה.

בית הכנסת היה בשימוש עד 1974 כאשר הרשויות הפקיעו את המבנה ונתנו אותו לשימושה של אוניברסיטת ורוצלב, אשר הפכה אותו לבניין ספרייה. בשנת 1989 העבירה האוניברסיטה את המבנה לידי האקדמיה למוזיקה. בשנת 1995 נרכש המבנה על ידי חברה פרטית. לאחר מכן חזר לידי הקהילה היהודית והיה בשיפוצים במשך שנים. השיפוצים הושלמו ובית הכנסת נחנך מחדש בשנת 2010. במבנה פועל גם מוזיאון יהודי.

ב-2014, נערך בבית הכנסת טקס הסמכה לרבנות של ארבעה רבנים ושלושה חזנים, זאת לראשונה מאז מלחמת העולם השנייה. שר החוץ הגרמני השתתף בטקס.

== קישורים חיצוניים ==

* [http://wroclaw.jewish.org.pl/synagoga/historia-synagogi/ בית הכנסת באתר הקהילה היהודית בוורוצלב], 
* [https://web.archive.org/web/20170522065745/http://fbk.org.pl/new/en/synagogue/history-of-the-synagogue/ תולדות בית הכנסת] 

==הערות שוליים==

החסידה הלבנה
קטגוריה:יהדות ברסלאו
קטגוריה:ורוצלב: מבנים
מינא כשוואר כמאל

מינא כשוואר כמאל (בפשטו/פרסית: مینا کشور کمال; 27 בפברואר 1956 – 4 בפברואר 1987), ידועה כמינא, הייתה מהפכנית אפגנית, פעילה פוליטית, פמיניסטית, פעילה למען זכויות נשים ומייסדת הארגון האגודה המהפכנית של נשות אפגניסטן (RAWA); היא נרצחה ב-1987.

== ביוגרפיה ==
Logo of the Revolutionary Association of the Women of Afghanistan (RAWA)
ב-1977, כשהייתה סטודנטית באוניברסיטת קאבול, היא הקימה את הארגון האגודה המהפכנית של נשות אפגניסטן (RAWA), כדי לקדם שוויון וחינוך לנשים. גם נכון ל-2017 האגודה ממשיכה "לתת קול לנשים המדוכות והמושתקות של אפגניסטן". ב-1979 היא יזמה קמפיין נגד הממשלה הפרו-סובייטית ששלטה אז בארצה, וארגנה מפגשים בבתי ספר כדי לגייס תמיכה נגדה. בשנת 1981, היא השיקה מגזין פמיניסטי דו לשוני, "פיאם-י זן" (מסר הנשים). היא גם הקימה מרכזי סיוע לילדי פליטים ואימהותיהם, שהציעו טיפולים רפואיים ואשפוז, וכן לימודי מיומנויות מעשיות.

בסוף 1981, מינא הוזמנה על ידי ממשלת צרפת לייצג את ההתנגדות האפגנית בקונגרס של המפלגה הסוציאליסטית הצרפתית. המשלחת הסובייטית לקונגרס, בראשות בוריס פונמרייב, עזבה את האולם בעוד המשתתפים מריעים למינא המנופפת בסמל ניצחון.

== חיים אישיים ==
כמאל נישאה למנהיג הארגון לשחרור אפגניסטן, פאיז אחמד, אשר נרצח על ידי גולבדין חכמתיאר ב-12 בנובמבר 1986. היו להם שלושה ילדים, אשר לא ידוע מה עלה בגורלם.

== ההתנקשות ==
כאמל נרצחה בכוויתה, פקיסטן, ב-4 בפברואר 1987. ישנם דיווחים שונים לגבי זהות המתנקשים, כולל שהם היו סוכנים של שירות המודיעין האפגני, KHAD, של המשטרה החשאית, או של מנהיג המוג'אהדין, גולבדין חכמתיאר.

== מורשת ==
בגיליון מיוחד של טיים מגזין, ב-13 בנובמבר 2006, נכללה מינא בין "60 גיבורי אסיה", שם נכתב כי "אף על פי שהיא הייתה רק בת 30 במותה, מינא כבר זרעה את זרעיה של תנועת זכויות נשים אפגנית המבוססת על כוחו של הידע."

על פי RAWA, "מינא נתנה 12 שנים מחייה הקצרים אך מבריקים, כדי להיאבק למען המולדת שלה ולמען עמה. אמונתה הייתה חזקה, שלמרות האפילה של הבורות, הבורות של פונדמנטליזם, השחיתות והניוון שהוטלו על הנשים שלנו כביכול בשם חירות ושוויון, שבסופו של דבר, מחצית האוכלוסייה תתעורר, תחצה את הנתיב אל החופש, הדמוקרטיה וזכויות נשים. האויב רעד מפחד, ובצדק, מפני האהבה והכבוד שהעם רחש למינא. הם ידעו כי באש המאבק שלה, ישרפו עד אפר כל האויבים של החופש, הדמוקרטיה והנשים."

מהציטוטים הידועים יותר של מינא:

== קישורים חיצוניים ==

* [http://www.rawa.org/meena.html RAWA's ביוגרפיה של מינא]
* [http://www.time.com/time/asia/2006/heroes/in_meena.html Meena, an inspiration (Time Magazine, November 13, 2006)]
* [http://www.rawa.org/album.htm אלבום תמונות]
* [http://www.rawa.org/ill.htm Full text of Meena's Poem "I'll Never Return"]
* [https://web.archive.org/web/20120207003515/http://www.rawa.us/rawasongs/mp3s/korean.mp3 A song by Korean singer Hae Kyoung Ahn based on Meena's above poem]

== הערות שוליים ==

קטגוריה:קורבנות רצח באסיה
קטגוריה:פמיניסטיות אפגניות
קטגוריה:ילידות 1956
קטגוריה:נפטרות ב-1987
פיליפ בודקיבסקי

פיליפ ויאצ'סלבוביץ' בודקיבסקי (; נולד ב-10 במרץ 1992 בקייב) הוא כדורגלן אוקראיני המשחק בעמדת החלוץ בקבוצת פוליסיה ז'יטומיר.

== קריירה ==
החל את קריירת הכדורגל שלו במועדון הכדורגל שחטאר דונצק. הוא גדל במחלקת הנוער שלה וב-2009 קודם לקבוצה הבוגרת. בשורות הקבוצה הבוגרת של שחטאר הוא לא שיחק באף משחק רשמי. הנהלת החברה השאילה אותו לקבוצות אחרות : עונה אחת הוא שיחק ב איליצ'בץ מריאופול, לאחר מכן שיחק תקופה קצרה בסבסטופול. בהמשך - שיחק שלוש עונות במדי זוריה לוהנסק. בעונת 2016/2017 הוא הושאל לקבוצת אנז'י מחצ'קלה מהליגה הרוסית. בתחילת עונת 2017/2018 הושאל לקורטרייק הבלגית, אך באמצע העונה שב לאנז'י. בתחילת עונת 2018/2019 הושאל לקבוצת סושו מהליגה הצרפתית השנייה. בינואר 2020 עבר לקבוצת דסנה צ'רניהיב.

==נבחרת==
בודקיבסקי שיחק בכל שכבות הגיל של הנבחרות הלאומיות של אוקראינה. בתחילת 2008 שיחק את משחקו הראשון בשורות נבחרת הנערים של אוקראינה. לאחר 9 משחקים במדי נבחרת הנערים עבר לנבחרת הנוער של אוקראינה.

הוא שיחק בנבחרת הנוער במשך שנתיים. מנבחרת הנוער המשיך בודקיבסקי לנבחרת הצעירה. הוא שיחק 26 משחקים, הבקיע 19 שערים. נכון להיום (2017) פיליפ בודקיבסקי הוא מלך השערים של הנבחרת בכל הזמנים.

בנבחרת הלאומית של אוקראינה משחק בודקיבסקי מאז אוקטובר 2014. משחקו הראשון במדי הנבחרת היה מול במסגרת מוקדמות יורו 2016. הוא נכנס כמחליף בדקה 79. בודקיבסקי היה בסגל נבחרת אוקראינה ליורו 2016, אך לא שותף באף אחד מהמשחקים בטורניר. נכון לינואר 2019 שיחק בודקיבסקי 6 משחקים במדי הנבחרת, אך רק באחד מהם שיחק את מלוא 90 הדקות. בשאר המשחקים נכנס כשחקן מחליף.

==קישורים חיצוניים==

קטגוריה:חלוצי כדורגל אוקראינים
קטגוריה:כדורגלנים אוקראינים
קטגוריה:כדורגלני שחטאר דונצק
קטגוריה:כדורגלני זוריה לוהנסק
קטגוריה:כדורגלני אנז'י מחצ'קלה
קטגוריה:כדורגלני מריופול
קטגוריה:כדורגלני קורטרייק
קטגוריה:כדורגלני סבסטופול
קטגוריה:כדורגלני סושו
קטגוריה:כדורגלני דסנה צ'רניהיב
קטגוריה:כדורגלני נבחרת אוקראינה
קטגוריה:כדורגלני יורו 2016
קטגוריה:קייב: כדורגלנים
קטגוריה:אוקראינים שנולדו ב-1992
אורי להב

אוֹרי להב (נולד ב-3 בדצמבר 1972) הוא מנהל ישראלי, שבעברו היה שחקן כדורסל. משמש משנת 2019 כמנכ"ל חברת "א.ל.מ רשת חשמל ואלקטרוניקה".

==ביוגרפיה==
אורי להב נולד בחדרה, לאב מנהל בבנק שהיה חבר בהנהלת קבוצת הכדורסל של מכבי חדרה, ולאם מורה. גדל במחלקת הנוער של מכבי חדרה.

כנער נחשב להבטחה גדולה. הוא שיחק בנבחרת הקדטים של ישראל ובלט בשורותיה, ושיחק גם בנבחרת הנוער של ישראל ובנבחרת העתודה. בנבחרות הקדטים והנוער הועדף בחמישייה על פני דורון שפר. ב-1989 שיחק בנבחרת הקדטים במסגרת אליפות אירופה. ישראל סיימה שביעית ולהב קלע 17.1 בממוצע למשחק, הקלע הבכיר של ישראל באליפות זו. להב השתתף גם באליפות העולם עד גיל 22 שנערכה בשנת 1993, ובאליפות אירופה עד גיל 22 שנערכה שנה אחר כך.

בגיל 17 שיחק בליגה הלאומית במדי הפועל גבת. בתום העונה חזר לשחק במכבי חדרה, קבוצת נעוריו שעלתה שנה לפני כן לליגה הלאומית. בשנתו הראשונה בחדרה מיעט לשחק, אך בעונתו השנייה קיבל יותר דקות משחק. בשנת 1993 הצטרף להפועל גליל עליון וסיים את העונה עם ממוצע של 8.5 נקודות למשחק. כעבור שנה חתם במדי הפועל אילת בה שיחק עונה אחת. ב-1995 חזר למכבי חדרה כששיחקה בליגה לאומית ב', ובעונת 1996/1997 הצטרף להפועל תל אביב ושיחק בה למשך 3 עונות. בעונתו הראשונה בקבוצה היה לשחקן חמישייה, אך בתום העונה ירדה הקבוצה ליגה לראשונה בתולדותיה. בשנה שלאחר מכן שיחק עם הקבוצה בליגה לאומית ב', הצטיין בשורותיה, סיים עם 17.2 נקודות בממוצע למשחק ובתום העונה חזרה הקבוצה ללאומית א', והעפילה לחצי גמר הגביע, כשבדרך הדיחה את הפועל ירושלים. כעבור עונה סבל להב מפציעות ומיעט לשחק. בשל מוסר תשלומים ירוד בקבוצה להב עבר במהלך העונה לאליצור אשקלון מלאומית ב'. בעונת 1999/2000 שיחק בגבעת שמואל ולאחר מכן הודיע על פרישתו ממשחק.

===לאחר פרישתו ממשחק===
להב סיים תואר ראשון במנהל עסקים. לאחר פרישתו ממשחק החל לעבוד בסוכנות של יבואנית הרכב "יוניברסל מוטורס ישראל" כמנהל אולם תצוגה. לאחר מכן, עבר לעבוד בחברת "צ'מפיון מוטורס", יבואנית פולקסווגן, אאודי, סיאט וסקודה. הוא שימש בתפקידים של מנהל מכירות ראשי של סיאט, מנהל רשת הסוכנים, מנהל מכירות ארצי ומנהל השיווק והמכירות. בשנת 2005 מונה להב לתפקיד מנהל מותג הפרטיות של פולקסוואגן.

ב-2009 התמנה למנכ"ל חברת סמל"ת, יבואנית פיאט ומותגי רכב נוספים. מאז מונה למנכ"ל, רכשה סמל"ת את הזיכיון לייבוא אוטובוסים ומשאיות של איווקו בשנת 2012, בשנת 2013 רכשה את חברת יפנאוטו והפכה לזכיינית סובארו בישראל, ובשנת 2016 הפכה ליבואנית קרייזלר, דודג' והמותג "ג'יפ".

ב-2019 פרש מסמל"ת ובהמשך השנה, מונה לשמש מנכ"ל חברת "א.ל.מ רשת חשמל ואלקטרוניקה".

==קישורים חיצוניים==

* 
* 

==הערות שוליים==

קטגוריה:כדורסלנים ישראלים
קטגוריה:כדורסלני הפועל גבת
קטגוריה:כדורסלני מכבי חדרה
קטגוריה:כדורסלני הפועל גליל עליון
קטגוריה:כדורסלני הפועל אילת
קטגוריה:כדורסלני הפועל תל אביב
קטגוריה:כדורסלני מכבי גבעת שמואל
קטגוריה:מנכ"לים ישראלים
קטגוריה:חדרה: כדורסלנים
קטגוריה:ישראלים שנולדו ב-1972